**ROMÂNIA**

**JUDEŢUL SUCEAVA**

 **MUNICIPIUL CÂMPULUNG MOLDOVENESC**

# CONSILIUL LOCAL

PROIECT

**HOTĂRÂRE**

**privind aprobarea rectificării bugetului local, majorării fondului de rezervă, virărilor de credite bugetare, influențelor la lista de investiții a bugetului și utilizării fondului de rezervă al bugetului local pe anul 2023, aprobarea majorării bugetului, virărilor de credite bugetare și influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2023**

Consiliul Local al municipiului Câmpulung Moldovenesc, întrunit în şedinţa ordinară din data de 25 mai 2023;

Având în vedere:

* Referatul de aprobare al Primarului municipiului Câmpulung Moldovenesc, înregistrat la nr. \_\_\_\_\_\_\_\_\_\_ din \_\_\_\_\_\_\_\_\_\_\_2023;
* Raportul de specialitate al Direcţiei economice, înregistrat la nr. \_\_\_\_\_\_\_\_\_din \_\_\_\_\_\_\_\_\_\_\_2023;
* Adresa Administrației Județene a Finanțelor Publice Suceava nr. SVG\_STZ/999/03.05.2023;
* Adresele Colegiului Național „Dragoș Vodă” Câmpulung Moldovenesc nr. 1363 și 1366/10.05.2023;
* Adresrlr Spitalului Municipal Câmpulung Moldovenesc nr. 5564/25.04.2023 și 6412/10.05.2023;
* Adresa Spitalului de psihiatrie Câmpulung Moldovenesc nr. 1030/05.05.2023;
* Adresa Clubului Sportiv Rarăul Câmpulung Moldovenesc nr. 478/10.05.2023;
* Art. 5, alin. (3), art. 19, alin (2), art. 36, art. 48, alin. (1) art. 49, alin. (5) din Legea nr. 273/2006 privind finanţele publice locale, cu modificările şi completările ulterioare;
* Art. 199, alin. (1) din Legea nr. 95/2006 privind reforma în domeniul sănătății, cu modificările şi completările ulterioare;
* În temeiul art. 129 alin.(4) lit.a) , art. 139 alin. (3), lit. a), art. 140 alin. (1) și art. 196 alin. (1), lit. a) din Ordonanța de Urgență nr. 57/2019 privind Codul administrativ, cu modificările şi completările ulterioare,

**HOTĂRĂŞTE:**

**Art.1.** (1) Se aprobă, majorarea fondului de rezervă al bugetului local al municipiului Câmpulung Moldovenesc pe anul 2023, conform anexei nr. 1.

 (2) Se aprobă influențele la lista de investiții a bugetului local al municipiului Câmpulung Moldovenesc pe anul 2023, conform anexei nr. 2.

 (3) Se aprobă majorarea bugetului și virări de credite bugetare în cadrul bugetului instituţiilor publice şi activităţilor finanţate integral sau parţial din venituri proprii pe anul 2023, conform anexei nr. 3.

 (4) Se aprobă influențele la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2023, conform anexei nr. 4.

 (5) Se aprobă majorarea bugetului local, virările de credite bugetare și utilizarea fondului de rezervă al bugetului local al municipiului Câmpulung Moldovenesc pe anul 2023, conform anexei nr. 5.

 **Art.2.** Anexele nr. 1-5 fac parte integrantă din prezenta hotărâre.

 **Art.3.** Primarul municipiului Câmpulung Moldovenesc, prin Direcţia economică, Colegiul Național Dragoș Vodă Câmpulung Moldovenesc, Spitalul Municipal Câmpulung Moldovenesc, Spitalul de psihiatrie Câmpulung Moldovenesc și Clubul Sportiv Rarăul Câmpulung Moldovenesc vor aduce la îndeplinire prevederile prezentei hotărâri.

|  |  |  |
| --- | --- | --- |
| Inițiator,**Primar** **Negură Mihăiţă** |  |  |